hotchpotch/miracl-hf-unified huggingface dataset:
Samick
Samick on eteläkorealainen soitinvalmistaja, jonka tuotteita ovat pianot, kitarat, jousisoittimet, rummut sekä puu- ja vaskipuhaltimet. Yritys on yksi maailman suurimmista soitinvalmistajista ja omistaa osuuksia myös monista muista soitinyrityksistä eri puolilla maailmaa.
Flyygelien ja jousisoitinten valmistajana Samick kertoo olevansa maailman suurin. Sen pianomerkkejä ovat Samickin ohella muun muassa Kohler & Campbell ja Knabe. Samick on valmistanut pianoja myös muille yrityksille, kuten Hyundaille, Baldwinille ja Wurlitzerille.
Pianojen ja jousisoitinten lisäksi Samick tuottaa vuosittain noin miljoona kitaraa tehtaissaan Koreassa, Indonesiassa, Kiinassa ja Yhdysvalloissa. Sen kitaramerkkejä ovat Samick, Abilene, Silvertone ja Greg Bennett Signature Series. Samick on valmistanut kitaroita myös muun muassa Gibsonille ja Fenderille.
Vuonna 1958 perustettu Samick oli yksi Etelä-Korean ensimmäisistä pianovalmistajista yhdessä Chung Eum -yhtiön, Soodo Pianon ja Young Changin kanssa, jotka kaikki perustettiin 1950-luvun loppupuoliskolla. Vuonna 1971 Chung Eum ja Soodo poistuivat markkinoilta, ja korealaisiksi pianonvalmistajiksi jäivät Young Chang ja Samick. Samick lanseerasi vuonna 1960 pystypianomerkin Horugel, mutta vuodesta 1973 käytti pianomerkkinään Samickia. Yhtiö alkoi rakentaa flyygeleitä vuonna 1970 ja digitaalisia pianoja vuonna 1987. Vuonna 1990 Samick valmisti yli 100 tuhatta pystypianoa, 7 583 flyygeliä ja 7 959 digipianoa. Korean ulkopuolelle vietiin pystypianoista vajaa neljännes, flyygeleistä noin 80 prosenttia ja digipianoista noin 40 prosenttia. Vuonna 1990 Samick siirsi valmistusta Korean ulkopuolelle perustamalla pianotehtaan Indonesian Jakartaan. Vuonna 2000 yhtiö valmisti noin 35 tuhatta pystypianoa, 10 tuhatta flyygeliä ja 10 tuhatta digipianoa, mutta viennin osuus oli hieman pienempi kuin vuosikymmen aiemmin. Samickin markkinaosuus maailman pianotuotannosta oli 1990-luvun puolivälissä noin 14 prosenttia.
Kitaroiden valmistuksen Samick aloitti maailmanlaajuisen sähkökitaravillityksen aikoihin vuonna 1965 ja ryhtyi pian yhteistyöhön texasilaisen Hondo-kitaravalmistajan kanssa. 1980-luvun alussa Samick aloitti yhteistyön yhdysvaltalaisten pianovalmistajien Baldwinin ja Wurlitzerin kanssa. Vuonna 1988 Samick-yhtiö listautui Soulin pörssiin ja hankki omistukseensa Kohler & Campbell -pianomerkin.
1990-luvun puolessavälissä Samick joutui taloudellisiin vaikeuksiin, joista se selviytyi vuonna 2003 kun uudeksi omistajaksi tuli korealainen rakennusyhtiö Speco. Pian Samick osti 60 prosenttia saksalaisen Bechstein-pianovalmistajan osakekannasta, mutta luopui omistuksestaan 2009. Vuonna 2004 Samick yritti ostaa korealaisen kilpailijansa Young Changin, mutta kilpailuviranomaiset torjuivat fuusion. Vuonna 2008 Samick osti saksalaisen vuonna 1849 perustetun Seiler-pianotehtaan. Vuonna 2009 Samick osti vähemmistöosuuden saksalaisesta Steinway & Sons -pianotehtaasta, mutta luopui omistuksesta vuonna 2013, kun Steinwayn osti John Paulson.
Jalkapallon II divisioonan kausi 1975
Jalkapallon II divisioonan kausi 1975 oli Suomen jalkapallon kolmanneksi korkeimman sarjatason kausi vuonna 1975. Kausi pelattiin kolmessa lohkossa kaksinkertaisena sarjana. Lohkovoittajat nousivat suoraan I divisioonaan. Lohkojen sijalle 10. ja heikommin sijoittuneet putosivat III divisioonaan.
Kosovo talviolympialaisissa 2018
Kosovo osallistui Pyeongchangin talviolympialaisiin 2018. Maan ainoa edustaja oli alppihiihtäjä Albin Tahiri, joka niin ollen myös kantoi joukkueen lippua avajaisissa sekä päättäjäisissä.
Kosovo osallistui vuonna 2018 ensimmäistä kertaa talviolympialaisiin.
Kosovo sai alppihiihtoon maapaikan yhdelle miehelle.
Malesia talviolympialaisissa 2018
Malesia osallistui Pyeongchangin talviolympialaisiin 2018. Maata edusti kaksi urheilijaa kahdessa urheilumuodossa. Avajaisissa sekä päättäjäisissä maan lippua kantoi taitoluistelija Julian Yee.
Malesia osallistui vuonna 2018 ensimmäistä kertaa talviolympialaisiin.
Malesia sai alppihiihtoon maapaikan yhdelle miehelle.Malesia sai yhden maapaikan taitoluisteluun Julian Yeen sijoituttua kuuden parhaan olympiapaikkaa vailla olleen urheilijan joukkoon Nebelhorn Trophy -kilpailussa 2017.
Lightning (videopelihahmo)
Lightning () on "Final Fantasy" -pelisarjassa esiintyvä hahmo, jonka ensiesiintyminen oli pelattavana päähahmona pelissä "Final Fantasy XIII".
Lightning on nuori nainen, jolla on tarkoituksena salata oma nimensä. Hänen aseensa on Blazefire Saber (japaninkielisessä versiossa Blaze Edge), joka on miekan ja ampuma-aseen yhdistelmä.
Hahmon on suunnitellut Motomu Toriyama.
Seinäjoen seurakuntakeskus
Seinäjoen seurakuntakeskus on Alvar Aallon suunnitelema rakennus Seinäjoella Lakeuden ristin yhteydessä. Se reunustaa kirkkopihaa, jossa voi järjestää myös uskonnollisia ulkoilmatilaisuuksia. Seurakuntasalin verhouksissa on käytetty samoja puulajeja kuin kirkossa: seinillä punapyökkiä, penkit punahonkaa.
Seurakuntakeskus valmistui vuonna 1966. Keskusksessa on tiloja kolmessa tasossa.
Nigeria talviolympialaisissa 2018
Nigeria osallistui Pyeongchangin talviolympialaisiin 2018. Maata edusti kolme urheilijaa kahdessa urheilumuodossa. Avajaisissa maan lippua kantoi naisten rattikelkkajoukkueen varamies Ngozi Onwumere ja päättäjäisissä kelkkailija Simidele Adeagbo.
Nigeria osallistui vuonna 2018 ensimmäistä kertaa talviolympialaisiin.
Nigeria sai yhden maapaikan naisten kaksikkoon.Nigeria sai yhden maapaikan naisten skeletoniin.
Kolumbia talviolympialaisissa 2018
Kolumbia osallistui Pyeongchangin talviolympialaisiin 2018. Maata edusti neljä urheilijaa kolmessa urheilumuodossa. Avajaisissa joukkueen lippua kantoi taitoluistelija Pedro Causil ja päättäjäisissä alppihiihtäjä Michael Poettoz.
Kolumbia teki vuonna 2018 paluun talviolympialaisiin osallistuttuaan edellisen kerran Vancouverissa 2010.
Kolumbia sai alppihiihtoon maapaikan yhdelle miehelle.Kolumbia sai maastohiihtoon maapaikan yhdelle miehelle.Kolumbia sai pikaluisteluun maapaikan yhdelle miehelle maan rullapikaluisteluliiton päästyä Kansainvälisen pikaluisteluliiton jäseneksi. Lisäksi yhdelle kolumbialaisnaiselle annettiin myöhemmin venäläisurheilijoilta vapautunut paikka.
Tristan Scherwey
Tristan Scherwey (s. 7. toukokuuta 1991 Wünnewil-Flamatt, Sveitsi) on sveitsiläinen jääkiekkoilija, joka pelaa National League A:n SC Bernissä. Hän on pelipaikaltaan vasen laitahyökkääjä. Elite Prospects -sivuston Ulf Anderssonin vuonna 2013 tekemän analyysin mukaan Scherwey on nopea laitahyökkääjä, jolla on hyvät kädet. Hän ei ole kovin isokokoinen, mutta pelaa kuitenkin varsin röyhkesti ja työteliäästi.
Scherwey on Fribourg-Gottéronin kasvatti. Hän siirtyi 16-vuotiaana SC Bernin junioreihin kaudeksi 2007–2008. Kauden 2008–2009 Scherwey voitti Elite Jr. A:n mestaruuden. Hän debytoi smalla kaudella myös miesten peleissä, kun Scherwey pelasi 11 ottelua lainalla Sveitsin toiseksi korkeimmalla sarjatasolla National League B:n Young-Sprinters HC:ssä. Kaudella 2009–2010 hän debytoi Bernin National League A -joukkueessa, jossa Scherweyn tulokaskausi toi 36 runkosarjaottelussa tehot 3+3=6 ja 14 playoff-ottelussa tehot 2+1=3. Hän voitti kauden päätteeksi Sveitsin-mestaruuden.
Kaudella 2011–2012 Scherwey eteni NLA:n finaaleihin saakka, mutta Sveitsin-mestaruuden vei kuitenkin ZSC Lions otteluvoitoin 4–3. Kauden 2012–2013 päätteeksi hän voitti mestaruuden. Kaudella 2013–2014 Scherwey oli Bernin paras maalintekijä ja neljänneksi paras pistemies tehoilla 15+10=25. Kaudella 2014–2015 hän toimi joukkueen kapteenina ja voitti Bernin sisäisen tehotilaston lukemlla +17. Scherwey voitti kauden aikana myös Sveitsin Cupin. Kaksi seuraavaa kautta päättyivät Sveitsin mestaruuteen.
Scherwey edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Scherwey pelasi myös alle 20-vuotiaiden MM-kilpailuissa vuosina 2010 ja 2011, joista molemmissa turnauksissa hän toimi Sveitsin varakapteenina.
Scherwey pelasi myös alle 18-vuotiaiden MM-kilpailuissa vuonna 2009, jolloin hän jakoi Sveitsin sisäisen maalipörssin voiton Nino Niederreiterin ja Reto Schäppin kanssa kolmella osumallaan. Valmennus valitsi Scherweyn joukkueensa turnauksen yhdeksi kolmesta parhaasta pelaajasta. Hänet valittiin Tšekkiä vastaan pelatun avausottelun päätteeksi Sveitsin ottelun parhaaksi pelaajaksi.
Scherwey pelasi myös alle 18-vuotiaiden Ivan Hlinkan muistoturnauksessa vuonna 2008 sekä alle 19-vuotiaiden World Junior A Challengessa vuonna 2010, jolloin hän voitti pronssia ja oli Sveitsin paras syöttäjä neljällä syöttöpisteellään. Yhteensä Scherwey on pelannut 37 nuorten ja 38 poikien maaottelua.
Scherweyn isoveli Cyrille pelaa Sveitsin 1. Ligaa Argovia Starsissa. Hän on pelannut urallaan myös yhden NLA-ottelun HC Luganossa kaudella 2007–2008.
Villa Manner
Villa Manner on Ponnenjärven rannalla Töysässä sijaitseva Alvar Aallon suunnittelema kesähuvila. Aalto suunnitteli huvilan vuonna 1923 äitinsä serkun perheelle, Terho ja Gertrud Mannerille. Siihen kuuluivat alkujaan päärakennuksen lisäksi huvimaja, rantasauna ja laituri, mutta sauna ja laituri on uusittu 1980-luvulla.
Rakennus edustaa uusklassistista tyyliä.
Jack Farthing
Jack Farthing (s. 14. lokakuuta 1985) on englantilainen näyttelijä, joka tuli tunnetuksi Freddie Threepwoodina "Blandings" -komediasarjasta (2013–2014) ja George Balfour'na "The Riot Club" -elokuvasta (2014). Vuodesta 2015 lähtien Farthing on näytellyt kieroa pankkiiria, sarjan antagonistia George Warleggania BBC Onen hittisarjassa "Poldark".
Hänellä oli rooli myös Stephen Poliakoffin draamasarjassa "Murtuva maailma" (2013). Farthing on näytellyt Kuninkaallisessa teatterissa. Hän opiskeli ensin historiaa Oxfordin yliopiston St Catherine’s collegessa ja sen jälkeen näyttelemistä LAMDA:ssa.
Kaunis elämä (televisiosarja)
Kaunis elämä on AVA-kanavalla esitettävä suomalainen dokumetaarinen realitysarja, jossa eri missikisojen voittajat eri vuosikymmeniltä kertovat elämästään ja urastaan. Ohjelmassa ovat mukana Lenita Airisto, Riitta Väisänen, Heidi Sohlberg, Tarja Smura, Lotta Näkyvä, Karita Tykkä, Pia Lamberg ja Lola Odusoga.
Sarjan ohjelmaidea on alun perin Riitta Väisäsen. Ohjelma kuvattiin joulukuussa 2017 Vanajanlinnassa. Miss Universumiksi vuonna 1975 valittua Anne Pohtamoa kysyttyyn myös mukaan ohjelmaan, mutta hän joutui kieltäytymään sillä hän oli matkoilla ohjelman kuvausten aikana.
Ohjelman kertojaäänenä toimii Kalle Lindroth.
Kaunis elämä
Kaunis elämä voi tarkoittaa ainakin seuraavia asioita:
Yhdistetty talviolympialaisissa 2018 – normaalimäki/10 km
Yhdistetyn normaalimäki ja 10 kilometrin hiihtokilpailu talviolympialaisissa 2018 järjestettiin 14. helmikuuta 2018 Alpensia Ski Jumping Centressä ja Alpensian maastohiihtokeskuksessa, Pyeongchangissa, Etelä-Koreassa.
Mäkihyppyosuus järjestettiin kello 15.30.
Hiihto-osuus järjestettiin kello 18.00.
Simon Bodenmann
Simon Bodenmann (s. 2. maaliskuuta 1988 Urnäsch, Sveitsi) on sveitsiläinen jääkiekkoilija, joka pelaa National League A:n SC Bernissä. Hän on pelipaikaltaan vasen laitahyökkääjä.Elite Prospects -sivuston Ulf Anderssonin mukaan Bodenmann on offensiivinen laitahyökkääjä, jolla on hyvä nopeus, hyvät kädet ja hyökkäyspään vaistot. Hän ei kuitenkaan ole kovin fyysinen pelaaja.
Bodenmann on EHC Winterthurin kasvatti. Hän siirtyi juniorina sittemmin Kloten Flyersiin, jossa Bodenmann voitti kauden 2005–2006 päätteeksi Elite Jr. A:n mestaruuden. Hän debytoi samalla kaudella myös miesten peleissä pelattuaan kaksi ottelua lainalla Sveitsin kolmanneksi korkeimmalla sarjatasolla 1. ligan EHC Bülachissa. Kaudella 2006–2007 Bodenmann debytoi Klotenin Nationalliga A -joukkueessa, jossa hän pelasi yhden runkosarjaottelun. Suurimman osan kaudestaan Bodenmann pelasi lainalla kasvattajaseuransa EHC Winterthurin miesten joukkueessa 1. ligassa. Kaudella 2007–2008 hän pelasi NLA:ssa 18 runkosarjaottelua ilman tehopisteitä. Bodenmann vietti loppukauden lähinnä Winterthurissa.
Kauden 2008–2009 Bodenmann pelasi lähinnä National League B:n HC Thurgaussa, jonka paras maalintekijä hän oli pudotuspeleissä kolmella osumallaan. Bodenmann vietti osan kaudestaan myös Klotenissa, jossa hän pelasi 12 runkosarja- ja yhdeksän playoff-ottelua. Ensimmäisellä kokonaisella NLA-kaudellaan 2009–2010 Bodenmann teki joukkueessa 45 runkosarjaottelussa tehot 4+6=10 ja kymmenessä playoff-ottelussa tehot 1+2=3. Kaudella 2010–2011 hän oli 17 osumallaan Klotenin toiseksi paras maalintekijä Matthias Bieberin jälkeen. Bodenmann jakoi NLA:n maalipörssin kahdeksannen sijan viiden muun pelaajan kanssa. Hän eteni Klotenin kanssa aina liigan finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–2.
Bodenmann edusti Klotenia kaudella 2011–2012 myös Spengler Cupissa. Kaudella 2012–2013 hän oli joukkueen paras maalintekijä ja neljänneksi paras pistemies tehoilla 15+13=28. Kaudella 2013–2014 Bodenmann eteni Klotenin kanssa NLA:n finaaleihin, mutta Sveitsin-mestaruuden vei kuitenkin ZSC Lions otteluvoitoin 4–0. Kaudeksi 2015–2016 hän siirtyi SC Berniin. Bodenmann voitti kauden päätteeksi Sveitsin-mestaruuden, kuten myös kauden 2016–2017 päätteeksi.
Kaudeksi 2018–2019 Bodenmann teki nelivuotisen sopimuksen ZSC Lionsin kanssa.
Bodenmann edusti Sveitsiä Sotšin olympiakisoissa 2014 ja Pyeongchangin olympiakisoissa 2018. Hän pelasi myös MM-kilpailuissa vuosina 2013, 2015 ja 2017, joista ensimmäinen turnaus päättyi hopeaan. Yhteensä Bodenmann on pelannut 69 A-maaottelua tehopistein 14+9=23. Hän kuului kaudella 2015–2016 Sveitsin kapteenistoon.
Bodenmann pelasi myös alle 18-vuotiaiden I-divisioonan MM-kilpailuissa vuonna 2006, jolloin hän voitti A-lohkon kultaa ja oli nostamassa Sveitsiä seuraavaksi vuodeksi pääsarjatasolle. Bodenmann oli joukkueen paras maalintekijä kolmella osumallaan.
Rüfenachtin isoveli Dan on entinen jääkiekkomaalivahti, joka pelasi urallaan kaksi NLA-ottelua SCL Tigersissa kaudella 2004–2005.
Wendla Salokas
Wendla Matilda Salokas (o.s. Ivaska, 1. kesäkuuta 1889 Viipuri – 22. marraskuuta 1969 Lahti) oli suomalainen teologi ja opettaja, joka tunnetaan ensimmäisenä teologisen loppututkinnon suorittaneena suomalaisena naisena.
Kirjoitettuaan ylioppilaaksi Viipurin Vanhasta Yhteiskoulusta Wendla Salokas aloitti teologian opinnot Helsingin yliopistossa vuonna 1909 ja suoritti erotutkinnon joulukuussa 1913. Sukupuolensa vuoksi hän tarvitsi vielä erivapauden opintojensa suorittamiseen. Salokas olisi alun perin halunnut sielunhoitajaksi Hämeenlinnan naisvankilaan, mutta kun sopivaa vakanssia ei ollut, hän aloitti opettajana Terijoen yhteiskoulussa 1914. Kun Terijoki sodan jälkeen luovutettiin Neuvostoliitolle Salokas muutti Lahteen, jossa myös Terijoen yhteiskoulu jatkoi toimintaansa nimellä Kannaksen yhteislyseo. Hän toimi koulussa eri aineiden opettajana eläkkeelle jäämiseensä vuoteen 1962 saakka.
Salokas vaikutti aktiivisesti kunnalliselämässä ja yhdistystoiminnassa molemmilla paikkakunnilla. Hän oli mukana muun muassa sotilaskotitoiminnassa. Jatkosodan aikana Salokas kiersi miehitetyssä Itä-Karjalassa sotilaskotien tarkastajana, ja piti myös myös kenttähartauksia. Vihreän sotilaskotisisaren pukunsa ansiosta hän sai lempinimen ”vihreä piispa”. Salokas ei kuitenkaan koskaan anonut pappisvihkimystä.
Salokkaan vanhempansa olivat koneenhoitaja Karl Johan Ivaska ja Ida Maria Jordan. Hänen puolisonsa oli Terijoen yhteiskoulun rehtori Martti Salokas (s. 1888), jonka kanssa Salokas avioitui vuonna 1917. Pariskunnan tytär Irja syntyi 1918.
Lloyd Sherr
Lloyd Sherr (s. 28. helmikuuta 1956) on yhdysvaltalainen stand up -koomikko ja näyttelijä.
Pikireunakääpä
Pikireunakääpä ("Phellinus lundellii") on tyypillinen monivuotinen arinakääpiin kuuluva puun valkolahottaja, joka kasvaa elävillä muta etenkin kuolleilla koivuilla ja lepillä, myös maapuussa. Lajia käytetään vanhojen metsien indikaattorilajina, eli se ei aivan talousmetsien lahottajana tavallisesti esiinny. Se on Suomessa enemmän pohjoiseen ja kosteille paikoille painottuva. Se muistuttaa joitain muita arinakääpiä, mutta sen itiöemä on muodoltaan typäkkä, joskus myös täysin pinnanmyötäinen. Se muodostaa niin ikään useamman itiöemän kasvustoja rungolle. Ruotsissa lajia on käytetty värjäyssienenä. Keski-Euroopassa laji on harvinainen; toisaalta samaa lajia näyttää esiintyvän Pohjois-Amerikan lehtimetsissä ja Kiinassakin. Itiöemän pinta on kova, musta ja kuiva, mutta siinä voi olla esimerkiksi sammalkasvustoa. Pillistö on harmaan ja ruskean välimaastossa, pillejä on tiheässä.
Ilkka Paananen (toimitusjohtaja)
Ilkka Paananen (s. 16. kesäkuuta 1978) on suomalainen ohjelmistosuunnittelija. Hänet tunnetaan parhaiten mobiilipeliyhtiö Supercellin perustajana ja toimitusjohtajana. Kunniatohtori Tampereen yliopistosta, vuodelta 2018.
Saksan jalkapallon 1. Bundesliiga 1971–1972
Saksan Bundesliigan kausi 1971–1972 oli järjestyksessään yhdeksäs Bundesliigan, Länsi-Saksan pääsarjan, kausi. Se alkoi 14. elokuuta 1971 ja päättyi 28. kesäkuuta 1972. Hallitsevana mestarina kauteen lähti Borussia Mönchengladbach.
Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue joka keräsi eniten pisteitä kruunattiin mestariksi ja kaksi vähiten pisteitä kerännyttä putosivat seuraavaksi kaudeksi Regionalligaan.
Kickers Offenbach ja Rot-Weiss Essenin putosivat Regionalligaan edellisen kauden päätteeksi. Heidän tilalleen nousivat VfL Bochum ja Fortuna Düsseldorfissa.
Bayern München voitti mestaruuden kahden Mönchengladbachin voittaman mestaruuden jälkeen. Bayern teki kauden aikana ensimmäistä kertaa Bundesliigan historiassa yli 100 maalia. Suurin tekijä oli jälleen maalipörssin vuoden tauon jälkeen voittanut Gerd Müller, joka iski peräti 40 maalia. Maalimäärä on yhä Bundesliigan yhden kauden maaliennätys. Mestaruustaistelu oli jännittävä aina viimeiselle kierrokselle saakka, jolloin kohtasivat kärkijoukkueet Bayern ja Schalke 04. Schalke olisi voitolla noussut Bayernin ohi mestaruuteen, mutta kotijoukkue Bayern löi Schalken peräti 5–1 ja varmisti näin toisen Bundesliigamestaruutensa.
Pudonneet joukkueet olivat Borussia Dortmund ja Arminia Bielefeld. Edelliskauden sopupeliskandaalin vuoksi skandaalissa avainasemassa olleen Arminia Bielefeldin kauden tilastot (6 voittoa, 7 tasapeliä, 21 tappiota, maalit 41–75 ja 19 pistettä) nollattiin (Saksan jalkapalloliiton toimesta, vaikka tuloksellisesti sijoitus olisi joka tapauksessa ollut viimeinen.
Ohjaskelkkailu talviolympialaisissa 2018 – miesten kilpailu
Ohjaskelkkailun miesten kilpailu järjestettiin Pyeongchangin 2018 talviolympialaisissa Alpensia Sliding Centressä 10.–11. helmikuuta 2018.
Kilpailun voittaja ratkaistiin neljän laskun jälkeen yhteisaikojen perusteella.
Ohjaskelkkailu talviolympialaisissa 2018 – naisten kilpailu
Ohjaskelkkailun naisten kilpailu Pyeongchangin 2018 talviolympialaisissa järjestettiin Alpensia Sliding Centressä 12.–13. helmikuuta 2018.
Kilpailun voittaja valittiin neljän laskun jälkeen yhteisaikojen perusteella.
Ohjaskelkkailu talviolympialaisissa 2018 – parikilpailu
Ohjaskelkkailun parikilpailu järjestettiin Pyeongchangin 2018 talviolympialaisissa Alpensia Sliding Centressä 14. helmikuuta 2018.
Kilpailun voittajat valittiin kahden laskun jälkeen yhteisaikojen perusteella.
Kesäuniversiadit 2017
Kesäuniversiadit 2017 järjestettiin Taipeissa, Taiwanissa 19.–30. elokuuta 2017. Kesäuniversiadit olivat järjestyksessään 29:nnet. Kilpailuja järjestettiin 272 kaikkiaan 22 lajissa. Kilpailuihin osallistui yli 11 391 urheilijaa 145 maasta.
Japani sai eniten mitaleja, 101, toiseksi eniten Etelä-Korea, 82 ja kolmanneksi eniten isäntämaa Taiwan, 90.
Trinidadin valtaus (1797)
Trinidadin valtaus tapahtui 21. helmikuuta 1797, kun brittiläinen Sir Ralph Abercrombyn johtama 18 aluksen osasto valtasi Trindidadin saaren espanjalainen kuvernööri Don José María Chacón antauduttua.
Aiempi Britannian liittolainen Espanja kärsi 1795 tappion Ranskalle Pyreneiden sodassa, joka päättyi Baselin rauhaan. Espanjan ja Ranskan liittosopimus allekirjoitettiin seuraavana vuonna. Britannia oli vallannut jo 1796 Ranskan Karibianmeren siirtokuntia kuten Saint Lucian ja myöhemmin Alankomaiden siirtokuntia Etelä-Amerikassa kuten Demeraran ja Essequibon. Espanjan julistettua sodan Britannialle kenraali Ralph Abercromby päätti poistaa Espanjan Karibianmeren siirtomaiden aiheuttaman uhan. Karibianmeren saaret olivat kuuluneet Espanjalle Kolumbuksen kolmannesta matkasta alkaen vuodesta 1498 ja vuodesta 1777 ne oli liitetty osaksi Venezuelan kapteenikuvernementtia.
Kontra-amiraali Henry Harveyn laivasto-osasto, johon kuului neljä linjalaivaa, kaksi sluuppia ja mörssärialus, vastaanotti 12. helmikuuta kenraaliluutnantti Sir Ralph Abercrombyn joukot Port Royalissa Martiniquella. Osasto kohtasi 14. helmikuuta Carriacoussa linjalaiva "HMS Invinciblen", kaksi fregattia, kolme sluuppia ja joukon kuljetusaluksia, jotka kuljettivat varsinaista maihinnousuosastoa.
Seuraavana päivänä osasto lähti merelle purjehtien Carriacoun ja Granadan välisestä salmesta. Aamulla 16. helmikuuta osasto saapui Trinidadin edustalle Parianlahdelle. Laivaston purjehtiessa Bocasinsalmessa saatiin tieto Chaguaramusinlahdella olevista kontra-amiraali Apodacan johtamasta Espanjan laivaston osastosta, johon kuuluivat neljä linjalaivaa ja fregatti.
Abercrombyn osasto nousi maihin 17. huhtikuuta Puerto Ricossa, josta ne vetäytyivät kiivaiden taisteluiden jälkeen 30. huhtikuuta San Juaniin.
Trinidadista tuli kruununsiirtomaa, jossa kielenä oli ranska ja voimassa Espanjan lait. Valtaus vahvistettiin vuonna 1802.
Rosiglitatsoni
Rosiglitatsoni (CHSNO) on tiatsolidiinidionijohdannaisiin kuuluva orgaaninen yhdiste. Yhdistettä on käytetty lääketieteessä kakkostyypin diabeteksen hoitoon, mutta se vedettiin Euroopan Unionin alueella merkkinoilta vuonna 2010 haittavaikutuksien vuoksi. Eräissä maissa kuten Yhdysvalloissa lääkeaineen myyntilupa on edelleen voimassa.
Rosiglitatsoni sitoutuu peroksisomiproliferaattoriaktivoituihin reseptoreihin ja aktivoi niitä. Näitä reseptoreja on rasvakudoksessa, lihaksissa ja maksassa. Aktivoitumisen seurauksena näiden kudosten herkkyyn insuliinille lisääntyy ja tämän vuoksi verensokeripitoisuus laskee. Rosiglitatsonia käytetään diabeteksen hoidossa lähinnä silloin kuin muut hoitokeinot eivät auta ja sitä voidaan käyttää yhdistelmävalmisteena metformiinin kanssa. Rosiglitatsoni tuli Yhdysvalloissa markkinoille vuonna 1999 ja Euroopassa vuonna 2000.
Tyypillisimpiä rosiglitatsonin aiheuttamia haittavaikutuksia ovat pääkipu, ylähengitysteiden infektiot, nesteen kertyminen elimistöön, painonnousu ja anemia. Meta-analyysien ja useiden tutkimusten perusteella rosiglitatsonin käyttöön sisältyy kohonnut sydänkohtauksen riski. Tämän riskin vuoksi Euroopan lääkevirasto EMEA perui rosiglitatsonin myyntiluvan vuonna 2010.
Rosiglitatsonin synteesin ensimmäisessä vaiheessa 2-klooripyridiini reagoi 2-(N-metyyliamino)etanolin kanssa. Seuraavassa vaiheessa tämä yhdiste reagoi emäksisissä olosuhteissa p-fluoribentsaldehydin kanssa nukleofiilisella aromaattisella substituutiolla. Muodostuvan välituotteen aldehydiryhmä kondensoituu emäksisissä olosuhteissa tiatsolidiini-2,4-dionin kanssa. Synteesin viimeinen vaihe on kaksoissidoksen pelkistys.
Enzo Corvi
Enzo Corvi (s. 23. joulukuuta 1992 Chur, Sveitsi) on sveitsiläinen jääkiekkoilija, joka pelaa National League A:n HC Davosissa. Hän on pelipaikaltaan keskushyökkääjä. Corvi laukoo oikealta.
Corvi on EHC Churin kasvatti. Hän siirtyi juniorina sittemmin SC Rheintaliin, josta Corvi palasi 13-vuotiaana Churiin kaudeksi 2006–2007. Kaudella 2008–2009 hän debytoi seuran miesten joukkueessa Sveitsin kolmanneksi korkeimmalla sarjatasolla 1. ligassa. Kaudeksi 2009–2010 Chur putosi 2. ligaan. Kaudeksi 2011–2012 joukkue nousi jälleen takaisin 1. ligaan.
Kaudeksi 2012–2013 Corvi siirtyi National League A -joukkue HC Davosiin, jossa hänen tulokaskautensa toi 31 runkosarja- ja kolmessa playoff-ottelussa yhden syöttöpisteen. Corvi teki NLA-debyyttinsä 15. syyskuuta 2012 vieraissa Rapperswil-Jona Lakersia vastaan. Hän keräsi ottelussa myös yhden kahden minuutin jäähyn. Corvi edusti Davosia kauden aikana myös seuran perinteisesti isännöimässä Spengler Cupissa, jossa hän teki kahdessa ottelussa yhden maalin. Corvin maali syntyi 28. joulukuuta 2012 saksalaista Adler Mannheimia vastaan NHL:n työsulkuvahvistus Joe Thorntonin syötöstä. Davos eteni turnauksen finaaliin, jossa voiton vei lopulta kuitenkin Kanadan A-maajoukkue lukemin 7–2. Corvi pelasi kauden aikana myös kahdeksan ottelua lainalla National League B:n HC Thurgaussa.
Corvi teki kaudella 2013–2014 NLA:n runkosarjassa tehot 7+10=17. Hän teki NLA-uransa avausmaalin 14. syyskuuta 2013 Genève-Servette HC:tä vastaan. Kauden 2014–2015 päätteeksi Corvi voitti Sveitsin-mestaruuden. Kaudella 2016–2017 hän oli Davosin kolmanneksi paras pistemies tehoilla 14+25=39.
Corvi edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Hän on pelannut myös kolme poikien maaottelua.
Huolenpitosopimus
Palvelusopimus, joka sisältää sovitut palvelut määritellyille asiakkaan tuotteille. Huolenpitosopimus sisältää useimmiten jälkimarkkinoinnin palveluita kuten esimerkiksi määräaikaishuoltoja. Huolenpitosopimus solmitaan asiakkaan ja palveluntarjoajan välillä ja se laskutetaan esimerkiksi joko työsuoritusten mukaisesti tai kuukausierissä. Huolenpitosopimukseen voi kuulua myös muita asiakkaalle tarjottavia tukipalveluita liittyen tuotteiden huoltotoimiin, päivystyshuoltotoimintoihin tai yleiseen palvelutason ylläpitoon asiakkaalle.
Huolenpitosopimuksen yleinen tarkoitus on taata asiakkaan tuotteiden huolto ennakoivasti, jolloin käyttäjien kokemat käyttökatkokset ja myös täsmävikoihin keskittyvä ad-hoc -tyyppinen korjaushuolto saadaan minimoitua. Näin ollen huolenpitosopimus on etenkin B2B-tuotteissa työkalu, jolla pidetään yllä parempaa palvelutasoa myös asiakkaan liiketoiminnassa.
Tuotteiden ja palveluiden palvelutason ylläpidolla on selkeä vaikutus asiakkaan mielikuviin tuotteesta/palvelusta. Huolenpitosopimuksen avulla teknisten palvelukatkojen, häiriöiden ja reklamaatioiden määrää voidaan vähentää tuntuvasti ja huoltopalvelusta saadaan muokattua esim. IOT-ratkaisujen avulla jatkuvaa ja paremmin asiakasta palvelevaa.
Huolenpitosopimuksia on saatavilla mm. ajoneuvoihin, talotekniikkaan ja useisiin B2B-tuotteisiin.
Saksan jalkapallon 1. Bundesliigan kausi 1972–1973
Saksan Bundesliigan kausi 1972–1973 oli järjestyksessään 10. Bundesliigan, Länsi-Saksan pääsarjan kausi. Se alkoi 16. syyskuuta 1972 ja päättyi 8. kesäkuuta 1973. Hallitsevana mestarina kauteen lähti FC Bayern München.
Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kaksi vähiten pisteitä kerännyttä joukkuetta putosivat seuraavaksi kaudeksi Regionalligaan.
Borussia Dortmund putosi Regionalligaan jäädessään 17. sijalle edellisellä kaudella. Toinen putoaja oli Arminia Bielefeld, jonka tulokset mitätöitiin, koska Saksan jalkapalloliiton mukaan joukkue oli avainroolissa vuoden 1971 sopupeliskandaalissa. Heidän tilalleen nousivat Wuppertaler SV ja Kickers Offenbach.
Bayern München voitti toisen peräkkäisen mestaruutensa. Bayern oli sarjassa lopulta ylivoimainen, kun ero toiseksi sijoittuneeseen Kölniin oli peräti 11 pistettä. Kauden suurin yllätys oli nousijajoukkue Wuppertaler SV, joka sijoittui neljänneksi. Wuppertaler olisi päätöskierroksen voitollaan saavuttanut jopa kolmossijan. Wuppertaler hävisi kuitenkin päätöskierroksella kotonaan Hannoverille 0–4 ja kun samaan aikaan Düsseldorf voitti vieraissa putoajajoukkue Eintracht Braunschweigin, nousi Düsseldorf Wuppertalerin ohi kolmanneksi. Myös toinen nousijajoukkue Kickers Offenbach onnistui hyvin, kun se sijoittui seitsemänneksi.
Pudonneet joukkueet olivat edellämainittu Eintracht Braunschweig sekä Rot-Weiß Oberhausen. Hannover 96 pelastui toisella kaudella putkeen täpärästi putoamiselta, kun se jäi viimeiselle säilyjän paikalle kauden 1971–1972 tavoin.
Gerd Müller voitti viidettä kertaa viimeisen seitsemän kauden aikana Bundesliigan maalipörssin, tällä kertaa 36 osumalla.
Node.js
Node.js on avoimen lähdekoodin alustariippumaton JavaScript runtime-ympäristö JavaScript-koodin suorittamiseen palvelimella. Historiallisesti JavaScriptia on pääsääntöisesti käytetty siten, että JavaScript-koodi on ollut upotettuna nettisivun html-koodiin ja se on suoritettu käyttäjän laitteessa, nettiselaimen JavaScript-moottorilla. Node.js mahdollistaa koodin suorittamisen suoraan palvelimella, jonka jälkeen verkkosivu lähetetään käyttäjälle. Node.js pohjautuu Googlen Chrome V8 JavaScript-moottoriin.
Oldenburgin vapaavaltio
Oldenburgin vapaavaltio () oli Weimarin tasavallan osavaltio. Se perustettiin vuonna 1918 suurherttua Fredrik August II:n kruunusta luopumisen jälkeen Saksan vallankumouksen johdosta.
Vuonna 1925 Oldenburg käsitti 6 427 neliökilometrin suuruisen alueen ja sen väkiluku oli 545 172. Oldenburg menetti alueita Preussille vuonna 1937, jonka johdosta toisen maailmansodan alkamiseen mennessä vuonna 1939 Oldenburg oli 5 375 neliökilometrin suuruinen alue ja sen väkiluku oli noin 580 000.
Yleisurheilun GP-kisat
Yleisurheilun GP-kisat on vuonna 2018 aloitettu yleisurheilukisojen sarja, joka korvasi vuonna 2017 lopetetun Eliittikisat-sarjan. Uudistuksella haluttiin muuttaa kisojen painopistettä ja näkyvyyttä.
Ensimmäisenä vuonna sarjassa oli mukana viisi entistä Eliittikisat-järjestäjää: Espoo, Kuortane, Joensuu, Lapinlahti ja Lappeenranta. Vuonna 2019 sarjassa kilpaillaan kuusi kertaa, jolloin uusina paikkoina ovat mukana Lahti, Jyväskylä ja Tampere. Kuortane ja Lappeenranta putosivat pois sarjasta.
Motonet GP 2018: 13.6. Espoo, 23.6. Kuortane, 4.7. Joensuu, 28.7. Lapinlahti, 22.8. Lappeenranta
Motonet GP 2019: 5.6. Lahti, 19.6 Jyväskylä, 3.7 Tampere, 17.7 Lapinlahti, 24.7 Joensuu, 18.8 Espoo
Andrew John
Andrew Thomas Griffith John (s. 9. tammikuuta 1964) on Walesin kirkon Bangorin hiippakunnan piispa vuodesta 2008.
Andrew John kasvoi lähellä Aberystwythiä Walesissä. Hän opiskeli Ysgol Penglaisin high schoolissa. Hän suoritti lakitieteen tutkinnon Cardiffin yliopistossa vuonna 1986 ja teologian tutkinnon Nottinghamin yliopistossa 1988. Hän suoritti pastoraaliopintojen diplomin Nottinghamin St John's Collegessa 1989.
Andrew John vihittiin diakoniksi vuonna 1989. Vuonna 1990 hänet vihittiin papiksi St Davidsin hiippakunnassa, jonka alueella hän toimi pappina aina piispanvihkimykseensä asti. Hän oli Cardiganin, Y Ferwgin ja Mwntin kuraatti vuosina 1989-1991 ja Aberystwythin kuraatti 1991-1992. Hän toimi Rectoral Benefice of Aberystwythin kirkkoherrana 1992-1999. Sitten hän toimi kirkkoherrana vuosina 1999-2005 Henfynywissä, minkä lisäksi hänen vastuulleen kuului Aberaeron ja Llanddewi Aberarth sekä vuodesta 2005 lähtien myös Llanbadarn Trefeglwys. Vuonna 2006 hänestä tuli Pencarregin ja Llanycrwysin kirkkoherra ja Cardiganin arkkidiakoni. Vuonna 2008 hänet valittiin Bangorin hiippakunnan piispaksi.
Andrew Johnilla on vaimo Caroline, joka vihittiin diakoniksi samassa tilaisuudessa jossa John vihittiin papiksi. Heillä on yksi poika ja kolme tytärtä. John puhuu sujuvasti kymriä. Hän harrastaa juoksemista, mäkipyöräilyä sekä saksofonin ja kitaran soittoa.
Maria-Pia Boëthius
Maria-Pia Boëthius (s. 9. huhtikuuta 1947 Täby) on ruotsalainen kirjailija, toimittaja ja feministi. Hän on työskennellyt muun muassa toimittajana "Expressen"-lehdessä vuosina 1968–1978.
Vuonna 2012 Boëthius oli mukana Ship to Gaza -järjestön suomalaisella "S/v Estelle"-aluksella tekemällä purjehduksella Gazaan.
Boëthiuksen isä oli päätoimittaja Carl Gustaf Boëthius (1915–2001) ja äiti Karjalankannaksen Koivistolla syntynyt Brita Andersén (s. 1915), joka pakeni Ruotsiin jatkosodan jälkeen vuonna 1944. Boëthiuksen vuonna 2018 ilmestynyt teos "Vitt och Rött" kertoo hänen äitinsä kokemuksista Suomen sisällissodan aikana. Hänen sisarensa on kirjailija Gunilla Boëthius.
Kangaslampi (Helsinki)
Kangaslampi on lampi Helsingissä Keski-Vuosaaressa. Sen pinta-ala on noin yksi hehtaari, ja sitä kiertää kävelytie. Lampi on osa sen ympärillä olevaa Ilveskorvenpuistoa. Kangaslammen eteläaosassa on kunnostettu kosteikko, joka on yhteydessä lampeen. Kangaslammessa on yksi pieni saari.
Kangaslampi oli 1960-luvulle asti pelkkä suolampi, kunnes se kunnostettiin osaksi Ilveskorvenpuistoa. Merestä lampi kuroutui noin 3 500 vuotta sitten. Nykyään lammen pinta on 14,6 metriä merenpinnan yläpuolella. Lammen ympärillä kasvaa lehtipuita. Siellä on havaittu myös lepakoita, ja lammessa on todettu elävän ruutanoita. Nykyään lammen vesi on runsasravinteista ja se on kasvamassa umpeen. Lisäksi lammella on usein suuria sinileväesiintymiä.
Ensisilmäyksellä (2. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan toinen tuotantokausi käynnistyi Yhdysvalloissa CBS-televisiokanavalla 18. syyskuuta 2006. Tuotantokausi sisältää 22 jaksoa, ja sen päätösjakso esitettiin CBS:llä 14. toukokuuta 2007. Suomessa toisen kauden esittäminen alkoi 22. lokakuuta 2008 ja kauden viimeinen jakso esitettiin 18. maaliskuuta 2009.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Aiolis
Aiolis (, myös "Aiolia", , ) oli antiikin kreikkalainen alue Vähän-Aasian luoteisrannikolla nykyisen Turkin alueella. Siihen kuului myös muun muassa Lesboksen saari rannikon edustalla. Aluetta asuttivat aiolialaiset.
Aioliin alue käsitti Vähän-Aasian rannikon Adramyttioninlahden ja Kymenlahden ympäristössä, sekä rannikon edustalla olleet saaret, joista suurin ja merkittävin on Lesbos. Kreikkalaisten asuttama alue ulottui rannikolta noin 16–20 kilometriä sisämaahan. Aioliin eteläpuolella rannikolla sijaitsi Joonia. Joonian ja Aioliin rajana toimi Hermos-joki, jonka varrella Fokaia oli jo Joonian aluetta. Pohjoisessa Aiolis ulottui Lektonin niemelle Adramyttioninlahden suun pohjoispuolelle. Aioliin pohjoispuolella sijaitsi Troas ja itäpuolella Mysia ja Lyydia. Strabon luki Aioliin alueen osaksi Mysiaa laajasti käsitettynä.
Herodotos kuvasi Aioliin Jooniaa hedelmällisemmäksi mutta ilmastoltaan huonommaksi.
Aioliin polikset eli kaupunkivaltiot olivat:
Aioliin muita kaupunkeja tai asutuksia olivat muun muassa:Aiolis sai nimensä kreikkalaisesta aiolialaisten heimosta, joka asutti alun perin muun muassa Thessaliaa ja Boiotiaa. Aiolialaiset perustivat siirtokuntia Lesbokselle ja tämän jälkeen Aioliin rannikolle 1000-luvulta eaa. lähtien. Aiolialaiset puhuivat aiolialaisia murteita.
Aioliin eteläosan 12 kaupunkia muodostivat "Aioliin liiton" eli kahdentoista kaupungin liiton ("dodekapolis"). Liiton tärkein kaupunki oli Kyme ja sen uskonnollisena keskuksena toimi Gryneionissa sijainnut Apollonille omistettu temppeli.
Aioliin kaupunkeihin kuului alun perin myös Smyrna, joka päätyi myöhemmin joonialaisten valtaan.
Amfilokhia
Amfilokhia (, ) oli antiikin aikainen alue Akarnanian maakunnassa sen ja Epeiroksen rajalla läntisessä Kreikassa.
Amfilokhia sijaitsi Ambrakianlahden itäpäässä sen rannikolla. Sen alue ei ulottunut kauas sisämaahan. Alue oli vuoristoista. Amfilokhian pohjoispuolella sijaitsi Ambrakian alue, koillispuolella Athamania, itäpuolella Dolopia, eteläpuolella Agrais ja Aitolia ja lounaispuolella varsinainen Akarnania. Amfilokhian polikset eli kaupunkivaltiot olivat Argos Amfilokhikon eli Amfilokhian Argos sekä Limnaia.
Amfilokhiaa asutti alun perin amfilokhien heimo, josta se oli saanut nimensä. Heimo oli ei-kreikkalainen, vaikkakin sen sanottiin saaneen nimensä argoslaisesta Amfilokhoksesta, joka oli Amfiaraoksen poika. Strabon kuvaa heimon epeiroslaiseksi, mutta yleensä alue luettiin osaksi Akarnaniaa. Heimon on myös arveltu olleen osaksi epeiroslaisia ja osaksi akarnanialaisia.
Peloponnesolaissodan aikaan 400-luvun eaa. jälkimmäisellä puoliskolla amfilokhit olivat liitossa akarnanialaisten kanssa. Aitolialaiset valtasivat alueen Aleksanteri Suuren kuoleman jälkeen 300-luvun eaa. loppupuolella. Roomalaisella kaudella alue kuului roomalaiseen Epirus Vetuksen provinssiin.
Nykyinen, samalla seudulla sijaitseva Amfilochían kunta on ottanut nimensä antiikin aikaisesta alueesta.
Ensisilmäyksellä (3. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan kolmas tuotantokausi käynnistyi Yhdysvalloissa CBS-televisiokanavalla 24. syyskuuta 2007. Tuotantokausi sisältää 20 jaksoa, ja sen päätösjakso esitettiin CBS:llä 19. toukokuuta 2008. Sarjan kaudella vierailee muun muassa Britney Spears, Enrique Iglesias ja Heidi Klum.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Megaris
Megaris (, joskus ) oli antiikin Kreikan maakunta. Se käsitti alueen Saroninlahden pohjoisrannalla Korinthian ja Attikan välissä. Megariin keskus oli Megaran kaupunki, johon myös sen nimi viittaa.
Nykyisin samasta alueesta käytetään usein nykykreikkalaista nimimuotoa "Megarída" (Μεγαρίδα). Se kuuluu Länsi-Attikaan, mutta ei enää nykyisin muodosta mitään omaa hallinnollista aluettaan.
Megariin luoteispuolella sijaitsi Korinthian eli antiikin aikainen Korintin kaupunkivaltion hallussa ollut alue ja itäpuolella Attika eli Ateenan kaupunkivaltion hallussa ollut alue. Megariiseen kuului osa koillisesta Korintin kannaksesta eli Isthmoksesta, joka yhdistää Manner-Kreikan Peloponnesoksen niemimaahan. Kannaksen kapein kohta oli kuitenkin Korinthiaa. Pohjoispuolisesta Boiotiasta Megariin alueen erotti Kithairon-vuori (nyk. Kithairónas), itäpuolisesta Attikasta puolestaan Kerata-nimellä tunnetut kukkulat ja rajana toiminut Iapis-joki. Megariin leveys itä-länsisuunnassa oli noin 21 kilometriä ja pinta-ala noin 360 neliökilometriä.
Megariin alue oli vuoristoista, ja sen keskiosia hallitsi Geraneia-vuori (nyk. Geráneia). Alueella on vain vähän tasankomaata, ja merkittävin tasanko oli Megaran kaupungin ympärillä. Se tunnettin nimillä Valkoinen tasanko ("Leukon pedion", ) ja Kimolia ().
Megariin polikset eli kaupunkivaltiot antiikin aikana olivat Aigosthena, Megara ja Pagai (Pegai). Megariin satama oli sen alaisuuteen kuulunut Nisaia. Alueen muiksi kaupungeiksi tai asutuksiksi mainitaan Falykon, Fibalis, Polikhne, Rhus ja Tripodiskos. Megariin alueeseen kuului aiemmin muun muassa Krommyon, mutta myöhemmin Korintti valtasi sen. Myös Salamiin saari Saroninlahdessa kuului alun perin Megaralle ja Megariin alueseen, mutta 500-luvulla eaa. se päätyi Ateenan vallan alle, mistä lähtien se on ollut Attikaa.
Kreikan itsenäistymisen jälkeen vuodesta 1833 lähtien Megaris (Megarída) oli yksi sittemmin lakkautetuista Kreikan provinsseista. Siihen kuului nykyisten Asprópyrgoksen, Elefsínan, Mándra-Eidyllían ja Mégaran kuntien alue.
Ensisilmäyksellä (4. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan neljäs tuotantokausi käynnistyi Yhdysvalloissa CBS-televisiokanavalla 22. syyskuuta 2008. Tuotantokausi sisältää 24 jaksoa, ja sen päätösjakso esitettiin CBS:llä 18. toukokuuta 2009.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Ensisilmäyksellä (5. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan viides tuotantokausi käynnistyi Yhdysvalloissa CBS-televisiokanavalla 21. syyskuuta 2009. Tuotantokausi sisältää 24 jaksoa, ja sen päätösjakso esitettiin CBS:llä 24. toukokuuta 2010. Kaudella vierailee muun muassa Jennifer Lopez ja Rachel Bilson.
"Pääartikkeli:" Luettelo televisiosarjan Ensisilmäyksellä jaksoista
Ozolian Lokris
Ozolian Lokris ("Ozolialainen/Ozolinen Lokris", "Ozolia"; ) eli Läntinen Lokris oli antiikin Kreikan maakunta. Se käsitti kahteen osaan jakautuneen Lokriin läntisen osan Korintinlahden pohjoisrannalla.
Ozolian Lokris käsitti Korintinlahden pohjoisrannikolla alueen, joka rajautui pohjoisessa Doriiseen ja Aitoliaan, lännessä Aitoliaan ja idässä Fokiiseen. Lännessä Ozolian Lokriin alue ulottui Antirrhionin niemelle eli Korintinlahden suulle ja idässä lähelle fokislaista Krisan rannikkokaupunkia. Krisanlahden länsiranta oli Lokriin aluetta.
Ozolian Lokriin alue on vuoristoista ja karua. Suuri osa alueesta on Fokiissa sijainneen Parnassos-vuoren ja Aitolian alueella sijainneen Koraks-vuoren rinnettä. Alueella sijaitsi Ozolian Lokriin merkittävin joki oli Hylaithos (nyk. Mórnos), joka laski Korintinlahteen alueen tärkeimmän sataman Naupaktoksen lähellä. Ozolian Lokriin tärkein kaupunki oli Amfissa.
Ozolian Lokriin polikset eli kaupunkivaltiot olivat:
Ozolian Lokriin muiksi kaupungeiksi tai asutuksiksi mainitaan muun muassa Eupalion, Hessos, Krokyleion, Oineon, Olpai, Poteidania, Teikhion ja Tolofon.
Läntistä Lokrista asutti lokrien heimo "(Lokroi) Ozolai" (). Myös nimitystä ”läntiset lokrit” () käytettiin. Nimen Ozolia alkuperä on epäselvä, ja sille ehdotettiin antiikin aikana useita etymologioita. Jotkut johtivat sen verbistä "ozein" (), ”haista”, mikä kytkettiin Tafiassos-vuoren juurella olleesta lähteestä nousseeseen lemuun. Kreikkalaisessa mytologiassa tämä haju selitettiin sillä, että kentauri Nessos oli haudattu paikalle, ja haju tuli tämän mätänevästä ruumiista. Toinen selitys oli kasvien tuoksu. Muita selityksiä nimelle olivat asukkaiden muinoin asuina käyttämät nahat tai alueella kasvatettujen viiniköynnösten oksat.
Kreikkalaisessa perinteessä Ozolian Lokriin kaupunkeja pidettiin idempää Opuntian Lokriista tulleiden asukkaiden siirtokuntina. Historiallisena aikana Ozolian Lokris mainitaan ensimmäisen kerran vasta peloponnesolaissodan yhteydessä 400-luvun eaa. jälkimmäisellä puoliskolla. Thukydides mainitsee tuolloin asukkaat Aitolian ja Akarnanian asukkaiden tavoin puolibarbaarisena kansana. Näitä kansoja yhdisti Thukydideen mukaan myös niiden käyttämä asevarustus sekä taistelutapa.
Vuonna 426 eaa. lokrislaiset olivat liitossa Ateenan kanssa ja avustivat Demosthenestä hyökkäyksessä Aitoliaan, mutta tämän kärsittyä tappion lokrislaiset antautuivat ilman vastustusta Eurylokhoksen johtamille spartalaisille. Myöhempinä aikoina Ozolian Lokris kuului Aitolian liittoon.
Ensisilmäyksellä (6. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan kuudes tuotantokausi käynnistyi Yhdysvalloissa CBS-televisiokanavalla 20. syyskuuta 2010. Tuotantokausi sisältää 24 jaksoa, ja sen päätösjakso esitettiin CBS:llä 16. toukokuuta 2011. Kaudella vierailee Rachel Bilson ja Katy Perry.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Troas
Troas (, myös "Troiē", , "Troia", ja "Ilias gē", ) oli antiikin kreikkalainen alue Mysiassa Vähän-Aasian luoteisrannikolla. Se oli saanut nimensä muinaisesta Troijan kaupungista ja kuningaskunnasta, ja käsitti sen hallitseman alueen.
Troijan nimi säilyi alueella vielä kauan senkin jälkeen, kun kuningaskunta oli kukistunut. Homeros ei kuvaa Troijan hallitseman alueen laajuutta selkeästi, eikä sitä tunneta tarkoin. Myöhempinä aikoina Troas oli osa Vähän-Aasian luoteisosassa sijainnutta Mysiaa, ja sen alue käsitti Mysian Egeanmeren puoleisen rannikon. Varsinainen Mysia käsitti alueen kauempana sisämaassa. Troaksen alue alkoi pohjoisessa Hellespontoksen rannalla sijainneilta Dardanoksen ja Abydoksen kaupungeilta. Hellespontoksen toisella puolella sijaitsi Traakian Khersonesos. Etelässä Troaksen alue ulottui Idavuorelle ja Lesboksen saarta vastapäätä sijainneelle Mysian etelärannikolle, mukaan lukien Assoksen ja Antandroksen kaupungit. Troaksen eteläpuolella sijaitsi Aioliin alue.
Strabon, jolla oli taipumus liioitella Troijan valtakunnan kokoa, kuvasi sen ulottuneen Kaikos-joelta Aisopos-joelle saakka. Rajatummassa merkityksessä nimi viittasi vain Troijan tasankoon, jolla virtasivat joet Skamandros, Satniois, Simois ja Thymbrios. Tasanko nousee vähitellen kaakkoon Idavuorta kohti. Troakseen voidaan lukea myös sen edustalla sijaitseva Tenedoksen saari.
Troaksen polikset eli kaupunkivaltiot olivat:
Perinteisen näkemyksen mukaan Troaksen alueen varhaiset asukkaat ("Trōes", ) olivat fryygialaisia sekä teukreiksi kutsuttuja pelasgeja, jotka olivat tulleet Traakiasta ja sekoittuneet paikalliseen fryygialaiseen väestöön. Siksi troijalaisiakin kutsuttiin välillä teukreiksi ja välillä fryygialaisiksi.
Kreikkalaisen mytologian kenties tunnetuimman, Troijan sotaa käsittelevän kertomuksen mukaan Troija eli Ilion kukistui kreikkalaisten piiritettyä sitä kymmenen vuotta. Perinteisen ajoituksen mukaan kaupunki tuhottiin noin vuonna 1184 eaa. Troijan tasangolla kaupungin ympäristössä sijaitsi mahdollisesti lukuisia muita kaupunkeja tai kyliä jo muinoin, sillä Akhilleus kehuu "Iliaassa" tuhonneensa alueella 11 asutusta. Troijan tuhosta huolimatta on arvioitu, että troijalainen kaupunkivaltio olisi kuitenkin selvinnyt myöhemmille ajoille, ja kukistunut lopullisesti vasta myöhemmin Euroopan puolelta Vähään-Aasiaan tulleiden fryygialaisten hyökkäyksessä.
Kreikkalaiset perustivat siirtokuntia Troaksen alueelle geometrisella kaudella samaan aikaan kuin muuallekin Vähään-Aasiaa, kuten Aioliin ja Joonian alueille. Antiikin aikana Troijan paikalla sijaitsi Ilionin kaupunki. Strabonin mukaan se olisi perustetu 500-luvulla eaa., ja Ksenofon mainitsee sen olleen olemassa hänen aikanaan 300-luvulla eaa. Troaksen kreikkalaisista käytettiin etnonyymiä "Trōios" ().
Ensisilmäyksellä (7. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan seitsemäs tuotantokausi käynnistyi Yhdysvalloissa CBS-televisiokanavalla 19. syyskuuta 2011. Tuotantokausi sisältää 24 jaksoa, ja sen päätösjakso esitettiin CBS:llä 14. toukokuuta 2012. Kaudella vierailee Conan O'Brien ja Katie Holmes.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Ensisilmäyksellä (8. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan kahdeksas tuotantokausi käynnistyi Yhdysvalloissa CBS-televisiokanavalla 24. syyskuuta 2012. Tuotantokausi sisältää 24 jaksoa, ja sen päätösjakso esitettiin CBS:llä 13. toukokuuta 2013. Kaudella vierailee Rachel Bilson, Seth Green ja Mike Tyson.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Bjørn Rasmussen
Bjørn Vilhelm Ravn Rasmussen (19. toukokuuta 1885 – 24. syyskuuta 1962) oli tanskalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa hopeaa voittaneessa Tanskan jalkapallomaajoukkueessa.
Insinööritalo
Insinööritalo on Alvar Aallon suunnittelema kuusikerroksinen toimistorakennus Helsingin Punavuoressa, osoitteessa Ratakatu 9. Se on rakennettu vuosina 1950–1951. Punatiilinen rakennus nauhaikkunoineen poikkeaa voimakkaasti alueen jugendtaloista. Talo sai nimensä rakennuttajansa Suomalaisten Teknikkojen Seuran mukaan. Aallon arkkitehtitoimisto toimi rakennuksessa ennen kuin sen oma talo Munkkiniemessä valmistui. Suomalaisten Teknikkojen Seura myi talon vuonna 1968.
Maanalaisissa tiloissa oli alkujaan Suomalaisten Teknikkojen Seuran bankettitila, sen jälkeen elokuvateatteri ja ravintola. Vuonna 1997 tuhopolttaja sytytti talossa toimineen ravintola Pikku Pietarin, ja samalla vaurioitui yläkerroksien toimistoja. Nykyisin talon kellarikerroksissa on vuokrattava saunatila. Talossa ovat toimineet muun muassa Intimiteatteri, vuosina 1959–1968 Tesvision televisiostudio ja 2000-luvulla Mielenterveyden keskusliitto.
Rakennus on suojeltu. Vuonna 2016 sen omistaja totesi, että toimistotiloilla ei ole kysyntää tällä alueella, ja halusi muuttaa talon hotelliksi, mutta kaupunkisuunnitteluvirasto hylkäsi hakemuksen.
Ensisilmäyksellä (9. tuotantokausi)
Carter Baysin ja Craig Thomasin luoman yhdysvaltalaisen "Ensisilmäyksellä" -tilannekomediasarjan viimeinen yhdeksäs tuotantokausi käynnistyi Yhdysvalloissa CBS-televisiokanavalla 23. syyskuuta 2013. Tuotantokausi sisältää 24 jaksoa, ja sen päätösjakso esitettiin CBS:llä 31. maaliskuuta 2014.
"Pääartikkeli:" Luettelo televisiosarjan Ensisilmäyksellä hahmoista
"Pääartikkeli:" Luettelo televisiosarjan Ensisilmäyksellä jaksoista
Jan Kok
Johan Adolf Frederik "Jan" Kok (9. heinäkuuta 1889 – 2. joulukuuta 1958) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa.